Anul acesta, Survivor All Stars România a fost un sezon plin cu de toate. Dincolo de tensiunile din trib și cele de pe traseu, au existat și câteva momente emoționante. Unul dintre ele a fost cel în care Jador i-a declarat sentimentele sale Oanei Ciocan, cerând-o de soție. Cum a văzut Daniel Pavel acest episod, din ipostaza de prezentator al emisiunii.
Survivor All Stars este un sezon, așa cum îi spune și numele, dedicat celor mai buni concurenți. Printre ei s-a numărat și Jador care a câștigat mai mult decât trofeul și premiul în bani. Artistul a cucerit-o pe Oana Ciocan, femeia care îi este alături de câteva luni de zile.
Jador și Oana Ciocan s-au cunoscut chiar înainte de a pleca în jungla în Republica Dominicană. Între cei doi a fost dragoste la prima vedere, după cum au recunoscut și ei în diverse interviuri.
Relația dintre artist și Oana Ciocan a evoluat, pentru o lungă perioadă de timp, de la distanță. În timp ce Jador era la Survivor România All Stars, Oana era acasă, în România. Însă, la un moment dat, cei doi s-au reîntâlnit chiar în junglă.
În ediția în care Jador a fost eliminat din concurs, Oana Ciocan a intrat în competiție. Momentul a fost unul emoționant, atât pentru cei doi, cât și pentru cei de acasă care au urmărit povestea lor de dragoste.
La Survivor România All Stars, Jador a cerut-o de soție pe Oana Ciocan. Artistul a vrut să se asigure că aceasta va rămâne mereu alături de el și că este dispusă să înceapă un nou capitol împreună.
Daniel Pavel a vorbit și el despre acest moment unic în istoria concursului Survivor România. Prezentatorul a declarat, în exclusivitate pentru viva.ro, că relația dintre Oana și Jador este una specială și că el crede în sentimentele celor doi.
Prezentatorul emisiunii a avut ocazia să vorbească cu Oana înainte de a merge la întâlnirea cu Jador. Atunci, Daniel Pavel și-a dat seama că Oana este emoționată și că are sentimente puternice pentru artist.
Daniel Pavel este de părere că relația lor este una sinceră și că nimic nu a fost mimat de dragul audienței. O poveste de dragoste atât de intensă nu ar fi putut să fie regizată, în concepția prezentatorului Survivor România All Stars.
”Eu am avut șansa să stau de vorbă cu Oana înainte ca ea să meargă spre acea întâlnire și vă pot garanta că mi-a transmis din starea ei. Privirea încărcată de speranță și vorbele pline de iubire au spus totul. Astfel de lucruri nu pot fi false, nu pot fi mimate. Și cred că am spus totul cu asta.”, a declarat Daniel Pavel pentru sursa menționată.